als_Latn dik_Latn sag_Latn
Berat – arrestohen 4 trafikantë lëndësh narkotike, mes tyre një punonjës policie
Nga Anduena Llabani
Berat, finalizohet me sukses operacioni “AZILANTI 5″.
Arrestohen në flagrancë 4 shtetas, njëri prej tyre punonjës policie.
Goditet një tjetër rast i trafikut të paligjshëm.
Më datë 08.12.2016, nga ana e Sektorit për Hetimin e Narkotikëve dhe Trafiqeve në Drejtorinë Vendore të Policisë Berat, në bashkëpunim me Drejtorinë e Forcës së Posaçme Operacionale, Sektorin për Hetimin e Trafikut të Paligjshëm në Drejtorinë e Policisë së Shtetit dhe SHÇBA, mbi bazën e një hetimi 3-mujor, u finalizua me sukses operacioni policor i koduar “AZILANTI 5”.
Në kuadër të këtij operacioni u arrestuan në flagrancë 4 shtetas:
Kreshnik Kotollaku, 34 vjeç, banues në Urë Vajgurore;
Gezim Kapllani, 55 vjeç, banues në Berat;
Valentin Gremi, 35 vjeç, banues në Fier;
Drini Çaçi, 39 vjeç, banues në Gjirokastër, me detyrë trup shërbimi në vijën e gjelbër në Drejtorinë Rajonale të Kufirit dhe Migracionit Gjirokastër.
Arrestimi i këtyre shtetasve u bë mbi bazën e një pune të mirëfilltë hetimore, si rezultat i së cilës ditën e sotme këta shtetas janë kapur në flagrancë në pikën kufitare të Kakavijës, Gjirokastër, duke kaluar në mënyrë të paligjshme drejt shtetit grek 2 shtetas shqiptarë në këmbim të një shume monetare prej 200 eurosh për person.
Gjatë operacionit janë sekuestruar në cilësinë e provës materiale:
2 automjete;
11 aparate celulare;
si dhe 550 euro.
Materialet i kaluan Prokurorisë së Rrethit Gjyqësor Berat për veprën penale “Dhënia ndihmë për kalim të paligjshëm të kufirit” e kryer në bashkëpunim, parashikuar nga Neni 298/2/ 3 i Kodit Penal./Blitz.al/
als_Latn lug_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn nno_Latn hrv_Latn als_Latn als_Latn